Nebraska

El Nebrasca dal 1 de marso 1867, el costituise el 37° Stato dei Stati Unii de Amèrica; el xe el 38° Stato pì popołoxo e el 16° pì estexo dei USA.

El deve el so nome a na paroła in łéngua chiwere che ła significa "aqua calma" e ła se riferise al corso del fiume Platte, che traversa tuto ło Stato prima de confluire inte el Missouri. El soranome del Stato el xe The Cornhuskers State, o sia ło Stato dei despanociàdori (xe a dir chełi che co se rancura el formenton łi łibera ła panocia da łe spate).

El se cata inte ła parte sentro-setentrional dei Stati Unii, in mexo a łe Pianure Grande. El teritorio el se estende da na altitudine minima de 256 m a na altitudine masima de 1653 m. El confina co ben siè Stati, procedendo da nord in senso orario: Dakota del Sud, Iowa, Missouri, Kansas, Cołorado e Wyoming.

El teritorio del Stato el gera prevałentemente arido, specie inte ła parte osidentałe, fin quando a non se xe praticà na masicia e sientifega trasformasion agricoła che ła ga fato sì che el Nebraska el sia inquò considerà uno dei primi stati agricołi dei Stati Unii.

Ła cavedal ła xe Łiṅcen; ła piasé granda sità de ł'Oregon ła xe Omaha, che inte el 2010 ła gaveva sira 409 000 abitanti.

 Połitega 
El Stato el xe rapresentà a ła Camera dei Rapresentanti da tre deputai.

Ła pena de morte ła vien exeguia tramite ła carega ełètrega.

 Note 

 Altri projeti 

Categoria:Stati dei Stati Unii de l'Amèrica